Illar Lemetti

Illar Lemetti (sündinud 21. aprillil 1968 Rannus) on eesti põllumajandusteadlane ja riigiametnik, alates 14. jaanuarist 2020 Viimsi vallavanem. 

Ta lõpetas aastal 1983 Rannu 8-klassilise kooli ja aastal 1986 Nõo Keskkooli. Aastatel 1986–1988 viibis ta ajateenistuses Nõukogude armees. Aastatel 1986–1989 oli ta puidutööline Elva metsamajandis. Aastal 1993 lõpetas ta cum laude Eesti Põllumajandusülikooli agronoomia erialal. Aastatel 1993–1995 oli ta samas magistrantuuris, ta on põllumajandusmagister mullateaduse erialal.https://harjuelu.ee/illar-lemetti-enne-kui-otsustatakse-peab-sellele-eelnema-pohjalik-kaasamisprotsess/

Aastail 2005–2010 oli ta Eesti Maaülikooli põllumajandus- ja keskkonnainstituudi direktor.

4. aprillist 2016 kuni 25. novembrini 2019 oli ta maaeluministeeriumi kantsler, enne seda oli ta sama ministeeriumi asekantsler.

6. jaanuaril 2020 seadis Viimsi vallavolikogu valitsev koalitsioon (kuhu kuuluvad Reformierakond, Isamaa ja sotsiaaldemokraadid) ta Viimsi vallavanema kandidaadiks ning 14. jaanuaril valiti ta salajasel hääletusel 12 poolthäälega vallavanemaks. Tema koordineerida on valla üldjuhtimine, valla arengu strateegiline planeerimine, arengukavad, finantsstrateegia ja valla eelarve.

 Viited 

 Välislingid 
 Illar Lemettiga seotud artiklid Eesti Rahvusringhäälingu kodulehel

Kategooria:Eesti põllumajandustegelased
Kategooria:Viimsi vallavanemad
Kategooria:Nõo Reaalgümnaasiumi vilistlased
Kategooria:Eesti Maaülikooli agronoomiateaduskonna vilistlased
Kategooria:Sündinud 1968